ગુજરાતમાં માનો કે જે કૉંગ્રેસ અને કેટલાક રાજકીય વિશ્લેષકોની ધારણા છે એ મુજબ ચૂંટણીમાં ભાજપને નુકસાન જાય અને બેઠકો ઘટીને ૧૧૦ કરતાં નીચે આવે તો તેની સીધી અસર વડાપ્રધાન મોદીની ઈમેજ પર થવાની છે. છેલ્લા રર વર્ષથી ગુજરાત ભાજપનો ગઢ રહ્યો હોય અને મોદી વડાપ્રધાનપદે હોય એવા સંજોગોમાં પાતળી બહુમતિથી પણ સરકાર બનાવવામાં ભાજપ નેતાગીરી ખુશ ના હોય એ સ્વાભાવિક છે. આવા સંજોગો ઉભા થાય તો શું કરવુ ? આ સવાલનો જવાબ ભાજપના હાઈકમાન્ડે તો તૈયાર રાખ્યો છે. મતલબ કે પરિણામ પછીની એક થિયરી પર ભાજપે રણનીતિ તૈયાર કરીને જ રાખી દીધી છે. ચર્ચા તો ત્યાં સુધીની છે કે વજુભાઈ વાળાને કર્ણાટકનાં રાજયપાલપદેથી રાજીનામંુ અપાવીને ફરી ગુજરાતમાં સક્રિય કરવા માટેનો તખ્તો ઘડાઈ ચૂકયો છે. વજુભાઈને રાજભવનનું કામ વહેલુ આટોપી લેવા સૂચનાઓ અપાઈ ગઈ છે. રાજભવનના અધિકારીઓ હાલ ઓવરટાઈમ કરી રહ્યા છે. તો એક એવી પણ ચર્ચા છે કે ગુજરાતની ચૂંટણી બાદ કોઈ પાટીદાર સીએમ આવી શકે છે. જો કે આ શકયતા ઓછી છે. અત્યંત રસાકસીભરી આ ચૂંટણીના પરિણામો ભાજપની ધારણા મુજબ આવે તો વિજય રૃપાણીની ખુરશી સલામત રહી જશે. છેલ્લા ત્રણેક વર્ષમાં ગુજરાત ભાજપની હાલત સંગઠન અને સરકાર બંને સ્તર પર કથળી છે અને ગુજરાત ગુમાવવુ એ કોઈ કાળે ભાજપને પોષાય તેમ નથી. આવા સંજોગોમાં ર૦૧૯ની લોકસભાની ચૂંટણીને નજરમાં રાખીને મોદી અને અમિત શાહે પરિણામ પછીના એ અને બી પ્લાન તૈયાર રાખ્યાની ચર્ચાઓ શરૃ થઈ ગઈ છે.